ZAPISNIK
2. sjednice Vijeća Mjesnog odbora Čučerje, održane 3. kolovoza 2021. u prostorijama DVD-a Čučerje, Trg sv. Marije Čučerske 3, s početkom u 18:00 sati

Prisutni članovi Vijeća: Stjepan Pintur, Alen Šušković, Kristijan Marković, Nenad Hukman i Lucija Gegić
Gosti: Tihomir Krvarić 
Predsjedava Stjepan Pintur, predsjednik Vijeća.
Zapisnik vodi Lucija Gegić.
Predsjednik VMO konstatira da je nazočno svih 5 članova Vijeća, stoga Vijeće može pravovaljano odlučivati o svim točkama Dnevnog reda. Predsjednik otvara 2. sjednicu Vijeća Mjesnog odbora Čučerje.

Predloženi Dnevni red: 
1. Prijedlozi Vijeća Mjesnog odbora Čučerje za Program građenja komunalne infrastrukture na području Grada Zagreba u 2022. – donošenje zaključka
2. Prijedlozi Vijeća Mjesnog odbora Čučerje za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. – donošenje zaključka
3. Prijedlog prioriteta ulica za Izvedbeni program Zimske službe 2021/22. – donošenje zaključka
4. Prijedlog lokacija za postavljanje spremnika za sol – donošenje zaključka
5. Prijedlog odluke o izmjeni Odluke o naknadi predsjednicima i potpredsjednicima i članovima vijeća gradskih četvrti i vijeća mjesnih odbora – donošenje mišljenja
6. Prijedlog termina tjednog dežurstva članova vijeća – donošenje zaključka
7. Odluka o korištenju prostora za održavanje sjednica i dežurstva članova vijeća Mjesnog odbora Čučerje – donošenje zaključka
8. Izvještaj o tijeku radova na projektima komunalne infrastrukture (voda, plin, odvodnja) 
9. Nacrt prijedloga odluke o izmjenama i dopunama Odluke o davanju u zakup i na drugo korištenje površina javne namjene – davanje mišljenja
10. Pitanja i prijedlozi

Dnevni red je jednoglasno usvojen.

1. Prijedlozi Vijeća Mjesnog odbora Čučerje za Program građenja komunalne infrastrukture na području Grada Zagreba u 2022. – donošenje zaključka

	Predlažu se sljedeće akcije za Program građenja komunalne infrastrukture na području Grada Zagreba u 2022. godini:

1. Čučerska cesta, odvojak kod kbr. 356 – 372 – odvodnja; dužina: 300 m
2. Kuntići, kbr. 31A, 31B, 50, 52, 54	 – vodoopskrba; dužina: 273 m
3. Kuntići – odvodnja; dužina: 800 m
4. Medvedski breg – odvodnja; dužina: 1200 m
5. Jakopovići - Sruki – odvodnja; dužina 700 m 
6. Žuglići – odvodnja; dužina: 350 m
7. Ulica sloge – odvodnja; dužina: 1800 m
8. Šuškovići – odvodnja; dužina: 800 m
9. Trstenik (dio) – odvodnja; dužina: 300 m
10. Kuntići (odvojci) – odvodnja; dužina: 700 m

2. Prijedlozi Vijeća Mjesnog odbora Čučerje za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. – donošenje zaključka

U Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. predlaže se uvrštavanje slijedećih akcija:

1. Održavanje javnih površina oko Trga sv. Marije Čučerske, OŠ Čučerje i dječjeg vrtića Kolibri – podružnica Čučerje
2. Održavanje javne površine na k.č. 177/2
3. Izmicanje rasvjetnog stupa/električnog voda te proširenje nogostupa kod OŠ Čučerje
4. Označavanje pješačkog prijelaza do dječjeg vrtića Kolibri – podružnica  Čučerje – po hitnom postupku!
5. Promjena nadstrešnice na posljednjem stajalištu autobusa 209 u Gornjem Čučerju (Prigorska ulica).
6. Rekonstrukcija javne rasvjete na glavnoj prometnici Čučerska cesta – Prigorska ulica
7. Obnova javnog WC-a pored igrališta OŠ Čučerje
8. Označavanje pješačkih prijelaza kod autobusnih stanica Trstenik i Lepušići
9. Postavljanje javne rasvjete kod atletske staze, parka i igrališta OŠ Čučerje.

Također, Vijeće MO Čučerje zahtijeva uvid u Plan održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba, kako bi bila omogućena bolja kontrola nad provedbom održavanja i radova.

3. Prijedlog prioriteta ulica za Izvedbeni program Zimske službe 2021/2022. – donošenje zaključka

	Predlažu se slijedeći prioriteti za Izvedbeni program Zimske službe 2021/2022.:

1. Baboščica
2. Bokanjščica
3. Buhini
4. Cekovići
5. Čučerska cesta
6. Čučerska cesta I. odvojak
7. Drenje
8. Dudaki 
9. Gornja Bokanjščica 
10. Gradina 
11. Hukmani 
12. Jakopovići 
13. Jezerčica 
14. Kameščica 
15. Keleminci 
16. Kuntićev odvojak 
17. Kuntićeve stube 
18. Kuntići 
19. Lepušići 
20. Lipovec 
21. Mali Sruki 
22. Medvedski breg 
23. Micudaji 
24. Plazišče 
25. Prigorska ulica 
26. Selščak 
27. Sruki 
28. Srukov breg 
29. Šuškovići 
30. Talani Čučerski
31. Trg svete Marije Čučerske
32. Trstenik
33. Ulica Marije Sniježne
34. Ulica sloge
35. Vinišče
36. Žuglići
37. Parkiralište kod MO Čučerje
38. Parkiralište kod crkve
39. Parkiralište kod OŠ Čučerje
40. Parkiralište kod groblja

4. Prijedlog lokacija za postavljanje spremnika za sol – donošenje zaključka

	Predlaže se postavljanje spremnika za sol na sljedećim lokacijama:

1. Keleminci – vreće 
2. Lepušići – spremnik
3. Groblje – spremnik 
4. Škola – spremnik 
5. Početak ulice Sloge – spremnik 
6. Križanje Kuntićevih stuba i Prigorske ulice – spremnik 
7. Križanje Micudaja i Prigorske ulice – vreće
8. Križanje Sruka i Žuglića – spremnik 
9. Strancarići – spremnik 
10. Križanje ulice Marije Sniježne i Selščaka – spremnik 
11. Trstenik – vreće 
12. Križanje ulice Sloge i Bokanjščica – spremnik
13. Medvedski breg (kod raspela) – spremnik 
14. Križanje Baboščice i Šuškovića – spremnik 

5. Prijedlog odluke o izmjeni Odluke o naknadi predsjednicima i potpredsjednicima i članovima vijeća gradskih četvrti i vijeća mjesnih odbora – donošenje mišljenja

Jednoglasno se daje se pozitivno mišljenje o prijedlogu izmjene Odluke o naknadi predsjednicima i potpredsjednicima i članovima vijeća gradskih četvrti i vijeća mjesnih odbora.


6. Prijedlog termina tjednog dežurstva članova vijeća – donošenje zaključka

	Predlaže se termin dežurstva članova vijeća srijedom od 20 do 21 sat u prostorijama DVD-a Čučerje. Prvo dežurstvo bit će 25. kolovoza 2021.

7. Odluka o korištenju prostora za održavanje sjednica i dežurstva članova vijeća Mjesnog odbora Čučerje – donošenje zaključka

Za održavanje sjednica Vijeća Mjesnog odbora Čučerje, predlaže se do daljnjega korištenje prostora DVD –a Čučerje, Trg Sv. Marije Čučerske 3 u dogovoru s predsjednikom DVD-a Čučerje Tihomira Krvarića.


8. Izvještaj o tijeku radova na projektima komunalne infrastrukture (voda, plin, odvodnja) 

	Alen Šušković izvijestio je o tijeku radova na projektima komunalne infrastrukture. 
Na Čučerskoj cesti 356 – 372 potrebna je odvodnja. Mjerenje je gotovo, uporabna dozvola je gotova te se čeka potrebna građevinska dozvola. 
	Stanovnici ulice Cekovići poslali su 12 zahtjeva za postavljanje plina, međutim nikada nisu dobili ni odgovor. Izgleda da nije ucrtan put pa se zbog toga plin nije mogao provesti, ali sada se na to može utjecati, s obzirom na to da je u tijeku katastarska izmjera. 

9. Nacrt prijedloga odluke o izmjenama i dopunama Odluke o davanju u zakup i na drugo korištenje površina javne namjene – davanje mišljenja
	
	Daje se sljedeće mišljenje Vijeća Mjesnog odbora Čučerje:

Bez suglasnosti Vijeća Mjesnog odbora ne mogu se dati u zakup i na drugo korištenje površine javne namjene na području MO Čučerje. Na temelju te odluke, Vijeće planira u funkciju staviti parcelu k.č. 177/2 radi potrebe korištenja te zbog toga ona ne može biti predmetom stavljanja u zakup i ne može se koristiti za druge namjene.

10. Pitanja i prijedlozi
Alen Šušković govori kako je važno da svi radimo kao jedan i potežemo koliko je maksimalno moguće da omogućimo sumještanima dostojanstven život.
Stjepan Pintur govori kako su on i Nenad Hukman nakon Konstituirajuće sjednice razgovarali s pročelnicom za Gradskog ureda za mjesnu samoupravu o problemima vezanim uz društveni dom (rušenje, izgradnja) te da im je pročelnica potvrdila da će se dom rušiti kada HEP da potrebnu dozvolu, kao i da postoji projekt za građenje novog doma na istoj lokaciji. Taj će projekt najvjerojatnije financirati Europska unija.
Lucija Gegić predlaže da se u nekom vremenskom intervalu dogovaraju i održavaju sastanci s MO Dankovec zbog postojanja zajedničkih problema koji se mogu bolje riješiti ako surađujemo. Također predlaže da se napravi sastanak s MO Dankovec i MO Oporovec kako bismo zajednički pokrenuli projekt kompletne promjene vodovodnih cijevi te asfaltiranja Čučerske ceste od Skupnog mosta do Prigorske ulice. 
Stjepan Pintur navodi kako Grad do sada nije imao sluha za povlačenje novaca iz EU fondova, ali da se nadamo da ćemo sada moći pristupiti fondovima kako bismo Čučerju omogućili ono što je potrebno. Lucija Gegić govori da će provjeriti kakvo je sada stanje u Gradu što se tiče pristupa EU fondovima i možemo li kao Mjesni odbor pisati svoje projekte.

Sjednica je završena u 21:15. 

Prilozi
· Prilog 1. – lista prioriteta za Program građenja komunalne infrastrukture na području Grada Zagreba u 2022.
· Evidencijski listić

KLASA: 026-02/21-02/1420
URBROJ: 251-06-11-502-21-2
Zagreb, 03. kolovoza 2021.
Predsjednik
Vijeća Mjesnog odbora
Čučerje

